|  |  |  |  |  |
| --- | --- | --- | --- | --- |
|  |  | |  | | --- | | BULETINI MUJOR I SËMUNDSHMËRISË INFEKTIVE  (Pasqyra 14 Sh) | |  | |
|  |  |  |
| **DEPARTAMENTI I EPIDEMIOLOGJISË DHE KONTROLLIT TË SËMUNDJEVE INFEKTIVE** |  | Tetor, 2022 |

Buletini Mujor i Sëmundshmërisë Infektive publikohet çdo muaj nga “Sektori i Survejancës dhe Shërbimi i Inteligjencës Epidemike”, Instituti i Shëndetit Publik (ISHP). Ky Buletin Mujor bazohet në të dhënat e Sistemit Madhor të Bazuar në Sëmundje (SMBS) të raportuara përmes Pasqyrës Mujore 14 Sh. Ai plotësohet në Pasqyrë në formatin EXCEL, dhe dërgohet me postë elektronike dhe me postë zyrtare, brenda datës 10 të çdo muaji, në Departamentin e Epidemiologjisë dhe Kontrollit të Sëmundjeve Infektive (DEKSI), Instituti i Shëndetit Publik. Të dhënat e agreguara të Pasqyrës 14 Sh për muajin tetor 2022 janë të dhënat e raportuara nga Njësitë Vendore të Kujdesit Shëndetësor (NJVKSH) në rrethe.

1. **Sëmundjet diarreike**

Sëmundjet diarreike, gjatë muajit tetor 2022, zënë 33.0 % të totalit të sëmundjeve infektive të raportuara me anë të Pasqyrës 14 Sh, dhe paraqesin një incidencë 201.5/100.000 banorë. Gastroenteritet e paspecifikuara janë të shpërndara në të gjitha rrethet e vendit dhe zënë peshën kryesore në grupin e sëmundjeve diarreike. Ndërkohë që, në nivel kombëtar helmimet ushqimore paraqesin një incidencë 3.4/100.000 banorë. NJVKSH Berat, Bulqizë, Kukës, mbajnë peshën kryesore në raportimin e helmimeve ushqimore. Duhet theksuar që, numri i lartë i rasteve të raportuara me helmime ushqimore dhe gastroenterite është i lidhur me pamundësinë në nivelin e disa rretheve të diagnozës së saktë klinike, dhe konfirmimit të saj me diagnozën laboratorike mikrobiologjike. NJVKSH Shkodër mban peshën kryesore të incidencës së Salmonelozës dhe Shigelozës për muajin tetor 2022 në nivel kombëtar.

NJVKSH Tiranë gjatë muajit tetor 2022 ka raportuar nje rast me Tifo Abdominale dhe një rast Paratifo të konfirmuar në laboratorin e QSUT-së, dhe në laborator privat. Rastet janë të grup-moshës 1-4 vjeç , gjinia mashkull nga Tirana. NJVKSH Tiranë ka bërë hetimin në vatër dhe ka marrë masat përkatëse.

**Tabela 1: Frekuencat dhe incidencat e sëmundjeve diarreike për muajin tetor 2022**

**(Incidenca raste/100.000 banorë)**

|  |  |  |
| --- | --- | --- |
|  | Raste  tetor 2022 | Incidenca tetor 2022  (raste/100.000 banorë) |
| Tifo abdominale + Paratifo | 2 | 0.07 |
| Salmoneloza | 19 | 0.66 |
| Shigelozë (Disenteri bacilare) | 18 | 0.6 |
| Dizenteri amebike | 0 | 0.0 |
| Toksikoinfeksione alimentare | 98 | 3.4 |
| Gastroenterite (etiologji e panjohur) | 5629 | 196.7 |
| Sëmundje diarreike në total | 5766 | 201.4 |

1. **Sëmundjet që parandalohen nga vaksina**

**2.1. Varicela**

Në raportimin mujor të sëmundshmërisë infektive gjatë muajit tetor 2022 janë raportuar në total 74 raste Varicele (Incidenca 2.59/100.000 banorë ) nga të cilat 52 raste janë të dyshuara dhe 22 të konfimuara klinikisht, bazuar kjo në përkufizimin e rastit për sëmundjen Varicelë. Numri më i madh i rasteve është raportuar nga NJVKSH Fier (19 raste) dhe NJVKSH Tiranë (11 raste). Numri më i lartë i rasteve i përket grup-moshës 1-4 vjeç dhe 4-9 vjec me 28 raste secila. (Grafiku 1)

**Grafiku 1. Shpërndarja e rasteve sipas grup-moshës, tetor 2022**

1. **Hepatitet virale**

Në raportimin mujor të sëmundshmërisë infektive gjatë muajit tetor 2022 janë raportuar në total 28 raste me hepatite virale akute (incidenca 0.98/100.000 banorë) nga të cilat, 25 raste (Incidenca 0.87/100.000 banorë) janë Hepatit viral B (HBV) dhe 3 raste (Incidenca 0.10/100.000 banorë) janë Hepatite virale C (HCV). Rastet me HBV i përkasin bashkisë Tiranë me 22 raste, bashkisë Korçë (1rast), bashkisë Lushnjë (1 rast) dhe bashkisë Dibër (1 rast). Numri më i lartë i rasteve i përket grup-moshës 30-34 vjeç.

**Grafiku 2. Shpërndarja e rasteve me HBV sipas grup-mosh**ë**s, tetor 2022**

**Grafiku 3. Përqindja e rasteve me HBV sipas grup-moshës, tetor 2022**

Numri më i lartë i rasteve i përket grup-moshës 30-34 vjeç (24%).

Rastet me HCV i përkasin bashkisë Tiranë (2 raste) dhe bashkise Korçë (1 rast). Edhe këto raste janë të shpërndara në grup-moshat aktive, nuk ka raste në grup-mosha pediatrike.

1. **Sëmundje seksualisht të transmetueshme dhe HIV/AIDS**

Gjatë muajit tetor 2022 janë kryer 26 ekzaminime (14 meshkuj dhe 12 femra) për HIV prej të cilave 9 raste (4 meshkuj dhe 5 femra) kanë rezultuar HIV pozitiv. Dy prej femrave janë diagnostikuar në shtatzëni.

Shpërndarja gjeografike e rasteve që kanë rezultuar HIV pozitiv është: 7 raste në Tiranë (1 e huaj që banon në Tiranë) dhe 2 raste në Durrës. Për sa i përket shpërndarjes sipas grup-moshave: 3 raste i përkasin grup-moshës 25-34 vjeç, 2 raste grup-moshës 34-45 vjeç dhe 4 raste i përkasin grup-moshës 45-54 vjeç. Rastet e dyshuara kanë ardhur 5 nga laboratorë privat (INTERMEDICA-1 rast, PEGASUS -1 rast, ALNET-2 raste, Genius-1 rast), 1 rast nga infektivi, 2 vullnetarë dhe 1 rast është referuar nga NJVKSH Tiranë.

1. **Tuberkulozi pulmonar dhe ekstrapulmonar**

Gjatë muajit tetor 2022 janë raportuar 10 raste me TB pulmonar dhe ekstrapulmonar. Nga 9 rastet e raportuara me TB pulmonar, 7 janë të konfirmuara dhe me sputum pozitiv. Rastet pulmonare përkatësisht janë: 1 në Bulqizë, 1 në Kurbin, 2 në Lezhë, 1 në Librazhd, 2 në Pogradec, 1 në Tiranë dhe 1 në Tropojë. Rastet ekstrapulmonare janë kryesisht pleurite dhe versamente pleurale. Gjatë muajit tetor 2022, 1 rast ekstrapulmonar ishte nga Tirana. Konfirmimi i tij është kryer në Laboratorin e Referencës i rekomanduar nga dispanseria e rrethit përkatës. Për të gjitha rastet janë lajmëruar dispanseritë përkatëse për të komunikuar me familjarët e tyre, si dhe për të kryer kontrollin në vatër bazuar në të gjitha ekzaminimet për depistimin e tyre. Të gjithë pacientët kanë filluar mjekimin sipas skemës përkatëse. Siç vihet re dhe nga shpërndarja e rasteve, ato me TB janë të fokusuara kryesisht në Tiranë me numër më të madh, por në shtrirje rastet janë pothuasje në gjithë vendin. Bashkëpunimi me epidemiologun në rreth, me mjekun e familjes dhe pneumologun duhet të përforcohet më shumë për kontrollin e TB-së në rrethet përkatëse.

1. **Sëmundjet zoonotike**

**Tabela 2. Shpërndarja e zoonozave në muajin tetor 2022, numri total i rasteve dhe incidenca (Antraks Bruceloze, Leptospirozë, Rikecie).**

|  |  |  |
| --- | --- | --- |
|  | Tetor  (Raste 2022) | Incidenca (raste/100,000)  2022 |
|  |
| Antraks (Plasje) | 0 | 0 |  |
| Brucelozë | 2 | 0.07 |  |
| Leptospirozë | 2 | 0.07 |  |
| Rikecie | 0 | 0 |  |

Incidenca e Brucelozës në nivel vendi është 0.07/100.000 banorë. Për muajin tetor janë raportuar 2 raste Bruceloze, 1 rast i konfirmuar dhe 1 rast i suspektuar. Rastet përkatësisht janë nga Dibra dhe Lushnja. Për muajin tetor janë raportuar 2 raste te dyshuara klinikisht Leptospirozë nga Lezha dhe Tirana.

**Sëmundje infektive me transmetim përmes ajrit**

* 1. **COVID-19**

Gjatë muajit tetor janë raportuar në Sistemin e Informacionit të sëmundjeve infektive 1926 raste të konfirmuara me COVID-19 dhe incidenca e kësaj sëmundjeje për muajin tetor është 67.3 raste /100000 banorë. Gjatë muajit tetor vërehet që numri i rasteve të konfirmuara me COVID-19 është më i ulet se në muajin shtator.

**Grafiku 4. Shpërndarja e incidencës sipas grup**-**moshave**

Grup-mosha më e prekur për këtë muaj është ajo 65-74 vjeç me incidencë 144.6 raste për 100000 banorë, e ndjekur nga grup-mosha 75+ vjeç me incidencë 136 raste për 100000 banorë.

**Grafiku 5. Shpërndarja e incidencës sipas bashkive**

Bashkitë me incidencë më të lartë janë Bashkia Gjirokastër, Himarë, Tepelenë etj.

* 1. **Grip**

Gjatë muajit tetor në Survejancën e Integruar ILI/SRRA janë raportuar 252 raste nga të cilat 34 (13.5%) janë raste ILI, ndërsa 218 (86.5%) raste SARI. Rastet janë testuar për viruset e gripit dhe kanë rezultuar të gjitha negative.

**7.3 Meningit bakterial jo-meningokoksik**

Në raportimin mujor të sëmundshmërisë infektive gjatë muajit tetor 2022 nga NJVKSH Tirane jane raportuar 3 raste Meningit bakterial jo-meningokoksik.

Rastet janë banore të bashkisë Tiranë, të grupmoshës 1-4 vjec, kanë paraqitur shenja klinike të meningitit dhe kanë qene të shtruar në spitalin pediatrik pranë QSUT.

Të tre rastet janë konfirmuar në laboratorin mikrobiologjik të QSUT.

Shërbimi i epidemiologjisë dhe shëndetit mjedisor pranë NJVKSH Tiranë ka bërë hetimin në vatër dhe ka marrë masat përkatëse.

|  |  |  |
| --- | --- | --- |
| INSTITUTI I SHËNDETIT PUBLIK  DEKSI |  |  |